સિરિયા અને ઉત્તર કોરિયા જેવા દેશોને લઇને અમેરિકા, રશિયા સહિત વિશ્વના અગ્રણી દેશોમાં વધતા જતા અનિશ્ચિતતાભર્યા માહોલના પગલે મોટાં ફંડહાઉસ દ્વારા સલામત રોકાણ તરીકે સોના અને ચાંદીમાં રોકાણ વધારાયું છે, જેની અસર સ્થાનિક બજારમાં પણ જોવા મળી રહી છે. દરમિયાન આગામી ૨૮ એપ્રિલે અખાત્રીજ છે, જેને લઇને સ્થાનિક બજારમાં જ્વેલરીની માગમાં પાછલા મહિનાઓની સરખામણીમાં સુધારો નોંધાતો જોવા મળ્યો છે અને તેની અસરથી પણ સોના અને ચાંદીના ભાવને સપોર્ટ મળ્યો છે.